હજુ પણ પોલીસ કર્મચારીના સામાન્ય અને પારિવારિક પ્રશ્નો હતા ત્યાંના ત્યાં જ હતા, કારણ કે નોકરીની સમસ્યા હોય તો અને પરિવારમાં કોઈ તકલીફ હોય તો પણ કોને કહેવું તે સવાલ પોલીસ કર્મચારીઓને થતો રહેતો. ત્યારે ડી.જી.પી. શિવાનંદ ઝાએ આ સમિતિની ફાઇલને ઓપન કરી અને ૨૮ વર્ષ બાદ ફરી એક વાર ફરિયાદ સમિતિ જીવંત બની. આ વિશે ડી.જી.પી. શિવાનંદ ઝાએ જણાવ્યું કે, હાલમાં પોલીસ કર્મચારીઓને પડતી મુશ્કેલી અને સમસ્યાઓની રજૂઆત થઈ શકે તેવી કોઈ માળખાકીય પદ્ધતિનો અભાવ છે. જેના કારણે જવાનોની સમસ્યાઓનું ઝડપી નિરાકરણ થતું નથી. પોલીસના નીચેની કક્ષાના કર્મચારીઓ, અધિકારીઓની સમસ્યાઓનું નિવારણ લાવવાની જવાબદારી ઉચ્ચ પોલીસ અધિકારીની છે. આ આશયથી જિલ્લા કક્ષાએ અને રાજ્યકક્ષાએ આ સમિતિની રચના કરવામાં આવી છે.